এই আয়াতগুলোতে রাসুলকে عليه السلام শুধু সান্ত্বনাই দিচ্ছেন না, একই সাথে আল্লাহ تعالى ভবিষ্যৎ বলে দিচ্ছেন যে, ইসলামের জয় একদিন আসবেই এবং দিনে দিনে রাসুল عليه السلام এর অবস্থা আরও ভালোর দিকে যাবে। এই আয়াতগুলোতে অমুসলিমদের জন্য চ্যালেঞ্জ রয়েছে। একই সাথে মুমিনদের জন্য রয়েছে পরীক্ষা। কারণ এই আয়াতগুলো নাজিল হওয়ার পরে রাসুলের عليه السلام অবস্থা ভালো তো হয়নি, বরং আরও কঠিন সময় পার করতে হয়েছে। বদরের কঠিন যুদ্ধ হয়েছে। সেই যুদ্ধে যদিও মুসলিমরা জয়ী হয়েছিল, কিন্তু তারপরে এসেছিল উহুদের যুদ্ধের শোচনীয় পরাজয়। তারপরে ছিল হুদাইবিয়ায় কষ্টের ঘটনা। মুসলিমদের অবস্থা যেন দিনে দিনে আরও খারাপ হচ্ছিল।